De danske kommuner skal overholde den såkaldte kassekreditregel. Den går ud på at en kommunes gennemsnitlige kassebeholdning målt over et år skal være positiv. Den regel fik Vesthimmerlands Kommune problemer med i april i fjor - og siden maj har kommunen så været under administration af Velfærdsministeriet. Det har betydet at kommune skulle igennem en genopretningsplan. Den er ny lykkedes. I fredags gik kommunens gennemsnitlige kassebeholdning således i plus, oplyser økonomichef, Finn Korsbæk til TV2/NORD. Velfærdsministeriet har hidtil ønsket at Vesthimmerlands kommune skulle have et tocifret millionbeløb i gennemsnitlig kassebeholdning. Nu venter Vesthimmerlands Kommune så spændt på om ministeriet fastholder sine krav, nu hvor kommunen overholder den lovmæssige krav. Kommunen har selv et ønske om at have en kassebeholdning på mellem 30 og 40 millioner kroner på sigt.
Vesthimmerlands Kommune har siden maj været under administration fra Velfærdsministeriet, fordi kommunen har haft en negativ gennemsnitlig kassebeholdning. Nu står der plus på bundlinjen.